|  |  |
| --- | --- |
|  | OŠ Franca Lešnika - Vuka Slivnica pri MariboruMariborska cesta 42312 Orehova vastel.: 02 60 35 680 |

Štev.:

Datum: 18. 2. 2021

# SPLOŠNI HIGIENSKI NAČRT ZA PREPREČEVANJE ŠIRJENJA SARS-CoV-2 IN PROTOKOLI ZA IZVAJANJE POUKA V ČASU COVID-19

(Priloga hišnega reda)

Prilagoditve Hišnega reda OŠ Franca Lešnika-Vuka Slivnica pri Mariboru, v razmerah povezanih s SARS-CoV-2, so pripravljene zaradi posebnih okoliščin v katerih se 22. 2. 2021 nadaljuje pouk vseh učencev v prostorih šole.

Vzgojno-izobraževalno delo se bo za vse učence izvajalo v homogenih oddelkih t.i. mehurčkih ob upoštevanju vseh higienskih ukrepov za preprečevanje širjenja okužbe SARS-CoV-2, ki jih je pripravil in objavil NIJZ. Učenci učilnic ne menjajo, vanje pa vstopajo učiteljice/učitelji posameznih predmetov (skladno z urnikom pouka in organizacijo dela).

Prilagoditve bomo z ozirom na morebitne nove okoliščine sproti dopolnjevali.

V primeru novih navodil NIJZ in MIZŠ, bomo upoštevali vsa navodila in s pomočjo IKT tehnologije izpeljali načrtovani program dela.

**Uvodna pojasnila**

Šola je dolžna, da v času izjemnih razmer Covid-19 v največji možni meri poskrbi za vzgojno- izobraževalni proces znotraj šole ter za druge organizirane dejavnosti izven šole, in sicer v skladu z navodili in glede na priporočila pristojnih institucij. Učenci šole, zaposleni in starši so dolžni upoštevati Pravila šolskega reda in Hišni red OŠ FLV Slivnica, ki je za čas epidemije Covid-19 posebej prilagojen trenutnim razmeram. Hišni red velja za učence, ki bodo vstopali v šolski prostor, ter za starše in druge obiskovalce, ki bodo vstopali v šolske prostore po predhodnem dogovoru.

V šolo lahko vstopajo le zdrave osebe (učenci, zaposleni, obiskovalci). Vsi, ki vstopajo v šolski prostor, morajo upoštevati predpisan protokol ravnanja in gibanja. Šola vodi evidenco prihoda zunanjih obiskovalcev.

Otroci z zdravstvenimi omejitvami naj imajo opravljeno individualno oceno tveganja. Oceno opravi izbrani pediater ali specialist po posvetu z družino. Ocena temelji na trenutnem stanju aktivnosti bolezni, terapiji, dodatnih faktorjih tveganja in lokalni epidemiološki situaciji. Starši šoli predložijo obvestilo zdravnika. Če zdravnik oceni, da ne obstaja dodatno tveganje za covid-19, gre otrok lahko v šolo. Sorojenci otroka z zdravstvenimi omejitvami gredo lahko v šolo, vendar morajo biti posebej pozorni na simptome in upoštevati vsa navodila za preprečevanje okužbe.

V primeru, da je v družini ali v istem gospodinjstvu drug otrok, mladostnik ali odrasla oseba, ki ima zdravstvene omejitve, odsvetujemo vrnitev v šolo. Vsako tako morebitno odsotnost urejajo starši z ravnateljem.

Najpomembnejša pot prenosa korona virusa je preko izločkov iz dihal med ljudmi, ki so tesno skupaj, oziroma preko onesnaženih rok, predmetov in površin. Ukrepi za preprečevanje širjenja SARS-CoV-2, ki jih morajo dobro poznati in udejanjati v praksi vsi, ki sodelujejo v šolskem procesu:

Potrebno je:

* upoštevati splošne higienske ukrepe,
* upoštevati zdravstvene omejitve,
* spremljati zdravstveno stanje,
* zmanjševati stike med osebami,
* uporabljati osebno varovalno opremo.

## Splošnih higienski in preventivni ukrepi:

* Upoštevati priporočila glede vzdrževanja medosebne razdalje, priporočena medosebna razdalja vsaj 1,5 oz. 2 metra. Sede 1,5 metra, v gibanju, čakanju v vrsti, kjer je težje vzdrževati stalno razdaljo, 2 metra.
* Pravilna uporaba mask.
* Upoštevanje pravilne higiene kašlja.
* Seznanitev učencev s higieno rok, kašlja in kihanja poteka večkrat dnevno. V ta namen šola objavi plakate in drugo gradivo.
* Redno in temeljito umivanje rok z milom, se izvaja vsaj enkrat na šolsko uro in obvezno po vsaki uporabi toaletnega prostora, ob dotiku kljuke, pipe, ograje ali dotikanju drugih površin. V razredih, kjer ni tople vode, se poleg umivanja izvaja tudi razkuževanje rok z namenskim razkužilom za roke. Za razkuževanje je odgovoren učitelj, ki ima razkužilo na varnem mestu. Razkužilo se pri obeh vhodih namesti na varno višino.
* Učenci uporabljajo le tisti toaletni prostor, ki je v istem nadstropju kot matična učilnica.
* Zaprte prostore večkrat dnevno temeljito zračimo, na sredini in na koncu vsake učne ure. (na stežaj odprta okna le v navzočnosti odrasle osebe).
* V objektu šole vsi zaposleni in vsi učenci nosijo maske, zaposleni ves čas, učenci pa skladno s priporočili za uporabo mask. Maska je obvezna tudi za vse zunanje obiskovalce šole.
* V šolski objekt naj vstopajo samo učenci in zaposleni, ostali le po potrebi po predhodni najavi in z upoštevanjem vseh potrebnih zaščitnih ukrepov (nošenje obrazne maske, higiena rok, kašlja …).
* Starši in vsi ostali obiskovalci šole se morajo pred vstopom v šolo najaviti na št. 02 603 56 80 in evidentirati pri informatorju oziroma v tajništvu šole.
* Govorilne ure in druge oblike pridobivanja informacij naj starši opravijo po telefonu ali preko računalniške povezave.
* Tudi pri vseh sestankih prednostno svetujemo organizacijo video sestankov. Izjeme so nujni roditeljski sestanki, ki se organizirajo z upoštevanjem vseh splošnih ukrepov in le za enega od staršev.
* Organiziranje javnih ali skupinskih dogodkov oziroma udeležba na njih (npr. predstave, proslave, razstave, koncerti, tekmovanja, treningi, vadbe…) je odsvetovana. Dopustni so le dogodki, kjer so udeleženci le učenci iz istega oddelka/učne skupine brez zunanjih udeležencev.

Splošna navodila za preprečevanje okužbe s povzročiteljem COVID 19 so dosegljiva na spletni strani: <https://www.nijz.si/sl/preprecevanje-okuzbe-z-virusom-sars-cov-2-v-obdobju-sproscanja-ukrepov.>

## Zdravstvene omejitve:

Razširjeni strokovni kolegij za pediatrijo je opredelil zdravstvene omejitve za otroke za vrnitev v šolo, dostopno na:

<https://www.nijz.si/sites/www.nijz.si/files/uploaded/sklep_rsk_za_pediatrijo_10_korespondencna_seja_20052020_0_pdf>.

Razširjeni strokovni kolegij za medicino dela, prometa in športa je opredelil zdravstvene omejitve za zaposlene v šoli za vrnitev na delovno mesto, dostopno na:

 [https://www.nijz.si/sites/www.nijz.si/files/uploaded/sklep\_rsk\_za\_medicino\_dela\_prometa\_in \_sporta\_05052020\_0.pdf](https://www.nijz.si/sites/www.nijz.si/files/uploaded/sklep_rsk_za_medicino_dela_prometa_in%20_sporta_05052020_0.pdf).

## Spremljanje zdravstvenega stanja

V šolo naj vstopajo le zdrave osebe - učenci, zaposleni in obiskovalci po predhodnem dogovoru, (brez enega ali več naštetih simptomov oz. znakov kot so: npr. povišana telesna temperatura, zamašen nos/nahod, kihanje, kašljanje, bolečine v žrelu, težko dihanje, glavobol, bolečine v mišicah, driska, slabost/bruhanje, sprememba zaznavanja vonja in/ali okusa, neobičajna utrujenost, vnetje očesnih veznic).

Če otrok zboli za zgoraj navedenimi znaki/simptomi naj ostane doma in omeji stike z drugimi ljudmi. Za nadaljnja navodila starši pokličejo otrokovega izbranega ali dežurnega zdravnika.

Zaposleni v šoli prav tako spremlja svoje zdravstveno stanje in v primeru, da zboli z zgoraj navedenimi znaki/simptomi, ostane doma in omeji stike z drugimi ljudmi. Za nadaljnja navodila kontaktira izbranega ali dežurnega zdravnika.

## Zmanjševanje števila stikov med osebami

Preprečevanje širjenja okužbe dosegamo z zmanjševanjem števila stikov med osebami in z doslednim izvajanjem higienskih ukrepov.

Manjša kot je skupina učencev, večja kot je razdalja med učenci, manjša je možnost prenosa virusa.

## Osebna varovalna oprema

Vsi zaposleni in učenci v objektu šole nosijo maske, zaposleni ves čas, učenci pa nosijo zaščitne maske le v skupnih prostorih izven matične učilnice; skladno s priporočili za uporabo mask: <https://www.nijz.si/sl/priporocila-za-uporabo-mask-v-casu-sirjenja-okuzbe-s-sars-cov-2>.

Vsi zaposleni in učenci bodo seznanjeni s pravilnim načinom nošenja ter snemanja mask. Pred uporabo ter po odstranitvi maske si temeljito umijejo in razkužijo roke. Maska mora segati od korena nosu do pod brado.

## Protokol vstopanja in izstopanja iz šole:

Učenci prihajajo v šolo 10 minut pred pričetkom pouka in samostojno vstopajo v šolo. Vsi ostali obiskovalci v šolo ne vstopajo, razen, kadar je to nujno potrebno, najavljeno in evidentirano v tajništvu šole.

* Ob vstopu v šolo si vstopajoči roke razkužijo z razkužilom, ki je na voljo pri vhodu. Ob vstopu v učilnico si vsak temeljito umije roke. Razkužila so tudi v učilnicah.
* Učenci različnih učnih skupin/oddelkov v šolski objekt vstopajo tako, da ohranjajo vsaj 2-metrsko medosebno razdaljo.
* Po šoli se gibajo kot v prometu – desna stran, oziroma po označenih koridorjih.
* Zunanji obiskovalci prihajajo v šolo pri glavnem vhodu, kjer jih informator usmeri. Za vse obiskovalce se vodi evidenca. Zgornja vhoda sta v času pouka zaklenjena in sta odklenjena odhodu učencev .
* Učenci od 1. do 5. razreda vstopajo v šolo pri obeh glavnih vhodih, učenci od 6. do 9. razreda pa pri obeh vhodih pri telovadnici.
* Zadrževanje na hodniku in v garderobi ni dovoljeno. Za nadzor skrbijo dežurni delavci šole. Seznam dežurstev je objavljen na oglasni deski.
* Učenci vozači prihajajo v šolo z zadnjim možnim avtobusom, minibusom ali kombijem, glede na pričetek svojega urnika, prav tako odhajajo s prvim možnim avtobusom, minibusom ali kombijem glede na zaključek svojega urnika. Učenci vozači ves čas trajanja prevoza nosijo masko. Ob vstopu v vozilo si razkužijo roke. V kolikor je v veljavi model C šolskega pouka, velja naslednje: en prost sedež in diagonalni zamik –''cik-cak razporeditev''.
* Učenci 1. – 5. razreda na pričetek pouka počakajo v svoji matični učilnici. Učenci 6. – 9. razreda v lepem vremenu počakajo zunaj, v slabem vremenu v garderobi oziroma jih dežurni učitelj pospremi v matične učilnice.
* Po zaključku pouka učenci vozači počakajo v učilnici, namenjeni varstvu vozačev, oziroma zunaj na postajališču. Za varstvo vozačev je določen dežurni učitelj.
* Obvezna je dnevna higiena oblačil – redno preoblačenje v čista in oprana oblačila.
* Učenci odhajajo iz šole samostojno in takoj po končanem pouku.
* Starši otrok, ki so vključeni v OPB, naj najavijo svoj prihod učitelju OPB in počakajo na otroka pred šolo.
* V času med 12.00 in 14.30 uro je pred vhodom v šolo dežurni delavec, ki pomaga usmerjati učence iz šole in pomaga pri oddaji otrok iz OPB.

## Protokol izvajanja vzgojno-izobraževalnega procesa:

* Izvajali bomo obvezni program, jutranje varstvo in podaljšano bivanje. Ostali program pa le v primeru, da so v skupini učenci enega oddelka.
* JUTRANJE VARSTVO, bo za učence od 1. do 3. razreda potekalo v matičnih učilnicah. Za učence 4. in 5. razreda se v dogovoru s starši JV izvaja le v nujnih primerih.
* Pouka v manjših učnih skupinah pri SLJ, MAT in TJA za učence v 8. razredu začasno ne bomo izvajali.
* V šoli bomo izvajali tiste obvezne izbirne predmete in neobvezne izbirne predmete, v katerih so učenci enega oddelka. Če so v skupini učenci dveh oddelkov, bomo 1 uro v tednu izvajali z učenci enega oddelka v šoli, drugo uro v tednu pa na daljavo (samostojno delo) in obratno z učenci drugega oddelka.
* Dopolnilni in dodatni pouk bomo izvajali v okviru enega oddelka, a oddelke 1. turnus in b oddelek 2. turnus.
* Strokovni delavci vodijo seznam (eAsistent) prisotnih pri obveznem in razširjenem programu.
* Oddelek ima pouk le v eni – matični učilnici, kjer pouk poteka za vse predmete, JV in OPB.
* Učenci posamične matične učilnice uporabljajo tiste toaletne prostore, ki so matični učilnici najbližje. Toaletne prostore uporabljajo med poukom.
* Pred začetkom in po pouku se učilnice temeljito prezračijo.
* Vrata učilnic so do začetka pouka odprta, tako da je čim manj dotikov kljuke.
* Sedežni red v učilnicah se ne spreminja. Če je mogoče, se zagotovi razdalja med učenci, ki naj znaša vsaj 1,5 oz. 2 metra.
* Učitelj poskrbi, da med učenci ni tesnih stikov, izmenjave učnih pripomočkov, gradiv in učil.
* V času pouka in odmorov učenci razredov ne zapuščajo brez dovoljenja učitelja. Zadrževanje na hodnikih šole ni dovoljeno. Nadzor nad hodniki izvajajo dežurni delavci šole.
* Za učence od 1.-5. razreda učitelji večkrat dnevno v različnih časovnih zamikih organizirajo aktiven odmor, sprehode ali druge oblike sprostitve.
* Za učence 6.-9. razreda organizirajo učitelji rekreativni odmor v dveh terminih.
* Gibanje po šoli določajo talne oznake – pravilo gibanja po desni strani.
* Priporoča se uporaba učilnice na prostem. Uporaba se vodi preko Google dokumenta.
* Pri uporabi zunanjih igrišč in igral se uporabljajo le igrala, ki so namenjena zgolj uporabi šole. Vodja aktiva 1. VIO in učitelji OPB pripravijo urnik/razpored uporabe igral, tako da posamezen oddelek na določen dan uporablja eno ali več igral, ki se jih na koncu dneva razkuži in naslednji dan lahko ta igrala uporablja drug oddelek.
* Pouk športa v telovadnici poteka za vsak oddelek ločeno. Garderobe in površine v telovadnici, ki se jih učenci pogosto dotikajo z rokami, za vsako skupino očisti in razkuži čistilka, prostor pa prezrači. Vsi rekviziti, oprema in naprave, ki se bodo uporabljale med vadbo, morajo biti predhodno ustrezno razkužene.
* Do 5. razreda se učenci v športna oblačila preoblačijo v razredu. Učenci od 6. do 9. razreda uporabljajo garderobe, ki se po menjavi skupin razkužijo, za kar poskrbi čistilka. Dekleta se preoblečejo v garderobi, fantje v matični učilnici. Garderoba na levi strani je za dekleta a oddelka, na desni pa za dekleta b oddelka. Če vreme dopušča, se pouk športa izvede zunaj.
* Delovanje šolske knjižnice je urejeno tako, da se upošteva vse higienske ukrepe za preprečevanje virusa. Izposoja poteka po razporedu in na varnostni razdalji. Po vrnitvi gredo knjige za tri dni v »karanteno«.
* Računalniška učilnica se uporablja minimalno. Za vsako skupino jo je potrebno razkužiti.
* Individualna in skupinska pomoč/dodatna strokovna pomoč se izvaja ob upoštevanju vseh higienskih ukrepov in samo za učence istega razreda.
* Dnevi dejavnosti se izvajajo na šoli. Skupine učencev so ločene.
* Dežurstvo delavcev šole poteka po razporedu.

## Odmori, šolska prehrana

Med šolskimi odmori, vključno s šolsko malico, učenci ne zapuščajo učilnic. V odmoru po vsaki uri naj se prostor intenzivno prezrači, učenci pa opravijo nekaj telesnih vaj.

Učenci se po šoli minimalno gibajo v označenih smereh in skladno s talnimi in drugimi označbami ter dogovori, ki predpisujejo smer gibanja in medsebojno razdaljo.

Malico učenci zaužijejo v matični učilnici. Učenci in učitelji v času malice upoštevajo vsa higienska priporočila. Pred in po končanem hranjenju si umijejo roke z vodo in milom. Hrano razdeli učitelj, od klopi do klopi.

## Delitev in pobiranje gradiv

Učno gradivo učencem deli in pobira učitelj s poprej razkuženimi rokami. Vrnjene/oddane pisne izdelke pred popravljanjem vsaj 1 dan hrani na varnem mestu.

## Zračenje prostorov

Načrt prezračevanja zajema vse prostore v ustanovi. V načrtu je za vsak posamezni prostor predviden način prezračevanja, čas pogostost, trajanje, odgovorna oseba.

Naravno prezračevanje: vsi prostori/učilnice, kabineti, telovadnica, se vsak dan pred pričetkom pouka temeljito prezračijo. Za jutranje prezračevanje prostorov je odgovoren hišnik in učiteljica, ki je v jutranjem varstvu prva v učilnici. Okna so odprta na stežaj, pozimi 3-5 minut, v toplem delu leta za 10-20 minut, med odmori pa ves čas. V odmoru in na koncu vsake ure za prezračevanje poskrbi učitelj.

Tudi po koncu pouka, pred čiščenjem se prostore temeljito prezrači (vsa okna so odprta na stežaj). Za prezračevanje poskrbi čistilka, ki pred čiščenjem razreda prostor temeljito prezrači.

Pisarne: zjutraj vsak prezrači svojo pisarno, (okna odpre na stežaj). Med delovnim časom prezrači vsak svoj prostor vsako uro 3- 5 minut. (okna odpre na stežaj).

Zbornica: zjutraj prezrači hišnik, v dopoldanskem času skrbi za prezračevanje čistilka.

Kabineti: zjutraj odpre okna in prezrači hišnik, v času bivanja v kabinetu za zračenje poskrbijo učitelji.

Toaletni prostori: toaletni prostori se prezračujejo z odvodnim prezračevalnim sistemom za toaletne prostore, ki deluje 24 ur na dan, vse dni v tednu.

Pomembno opozorilo za uporabnike toaletnih prostorov – straniščno školjko se naj izplakuje s pokritim pokrovom, da se prepreči prenos kapljic v zrak.

Kuhinja: kuharica, ki prva pride zjutraj temeljito prezrači kuhinjo in odpre okna na stežaj. Med pripravo obrokov je vklopljena kuhinjska napa. Pred razdeljevanjem obrokov se kuhinja ponovno temeljito prezrači z odpiranjem oken.

Jedilnica: pred kosilom se prezrači z odpiranjem oken, poskrbi kuharica. Za vsako skupino učencev se jedilnica ponovno prezrači.

## Čiščenje prostorov

Organizirano je dopoldansko dežurstvo čistilk. Dežurna čistilka v dopoldanskem času od 7.00 do konca pouka čisti in razkužuje učilnice, mize, stikala, kljuke, pipe, umivalnike, sanitarije telovadnico, garderobe in druge površine, ko so ti prosti. Po potrebi izprazni koše tudi v dopoldanskem času.

* Kadar se pouk izvaja v specialnih učilnicah, se le te pred prihodom nove skupine učencev očisti in razkuži (mize, pripomočke).
* Za razkuževanje tal uporabljamo 5% natrijev hipoklorit, za delovne površine in učne pripomočke pa pršilo z razkužilom za roke in krpo.
* Posebna pozornost se nameni celovitemu čiščenju toaletnih prostorov, razredov, jedilnice in garderob. Po zaključku pouka se očistijo tudi okolica šole, učilnica na prostem in šolske poti.
* Če ni nujno potrebno, se tla ne čistijo z mokro krpo. Dežurna čistilka nadaljuje z rednim čiščenjem do 15. ure.
* Čistilka skrbi za pravilno zračenje prostorov. Po koncu dela poskrbi, da so okna zaprta.
* Razpored ostalih čistilk se po potrebi prerazporedi.

## Protokol dela v kuhinji in jedilnici:

* Ravnanje z živili mora potekati skladno z sistemom HACCP.
* Med pripravo hrane in deljenjem obrokov je obvezno nošenje zaščitnih mask, rokavic, dnevno čistih oblačil in redno umivanje rok.
* Kuhinjsko osebje redno skrbi za čiščenje, zračenje in razkuževanje kuhinjskih prostorov, jedilnih površin, pultov in spremljevalnih prostorov kuhinje.
* Kuhinjsko osebje se razporedi glede na potrebe in se lahko spreminja.
* Jedi/živila naj bodo pred morebitno kontaminacijo zaščitena s folijo.
* V jedilnici se postreže zgolj kosilo.
* V jedilnici je hkrati en oddelek. Učenci sedijo tako, da med seboj vzdržujejo priporočeno medosebno razdaljo.
* Jedilnico se za vsako skupino razkuži in prezrači.
* Kosilo se omogoči za vse odjemalce, tudi za zunanje abonente.
* Zunanji abonenti hrano prevzamejo pred stranskih vhodov (kuhinja – pozvonijo).
* Malico za učence 1. do 3. razreda dostavijo zaposleni v kuhinji. Reditelji 4. – 9. razreda prevzamejo malico v jedilnici in jo odnesejo v matično učilnico. Malica poteka po vseh standardih, ki so že določeni v šolskih pravilih.
* Šola pripravi razpored uporabe jedilnice glede na število učencev in oddelkov, ki kosijo v šoli.
* Učenci upoštevajo talne označbe za varno medsebojno razdaljo pri čakanju v vrsti na kosilo in oddaji pladnjev.
* Uporabniki jedilnice se držijo vseh higienskih ukrepov.
* Za nadzor reda v jedilnici skrbijo dežurne odrasle osebe.

## Protokol v primeru suma na okužbo s korona virusom oz. znaki covid-19:

* Če strokovni delavec šole v času pouka ugotovi, da se učenec ne počuti dobro, oziroma pri učencu prepozna simptome in znake korona virusa, učenca odpelje v poseben prostor – izolirno sobo – stranski vhod v telovadnico ali ločen vhod v stari del šole in o tem obvesti starše oziroma skrbnike, ki učenca prevzamejo.
* Učitelj o tem obvesti tajništvo oz. ravnatelja.
* Ravnatelj šole o potrjenem primeru covid-19 in o morebitnem delnem zaprtju šole seznani Ministrstvo za izobraževanje znanost in šport po telefonu 01 400 52 69 ali 030 483 010 in ravna v skladu s priporočili in navodili Območne enote Nacionalnega inštituta za javno zdravje Maribor tel. 02 45 001 00.
* Če je izražen sum na covid-19 s strani staršev ali sum bolezni zaposlenih pri sebi ali ožjih družinskih članih, se ravnatelj posvetuje pri epidemiologu z območne enote NIJZ. Potrjeno bolezen javi na MIZŠ.
* V primeru suma na okužbo pri zaposlenemu, se ga takoj napoti domov.
* Prostori, kjer se je gibal učenec/zaposleni s sumom na covid-19, se očistijo, razkužijo in prezračijo.

## Ukrepi v skladu z modelom C

|  |  |
| --- | --- |
| Seznanitev z ukrepi (infografike, obvestila, predavanja itd.)  | starši, zaposleni, učenci |
| Samo zdrave osebe  | + |
| Upoštevanje zdravstvenih omejitev pri zaposlenih in učencih | + |
| Umivanje/razkuževanje rok  | + |
| Higiena kihanja in kašlja  | + |
| Ne dotikajmo se obraza (oči, nosu in ust) z nečistimi/neumitimi rokami  | + |
| Zadostna medosebna razdalja vsaj 1,5 do 2 metra v mirovanju, pri gibanju večja | +težko |
| Uporaba mask (zaposleni, učenci) | + |
| Čiščenje in razkuževanje površin  | + |
| Zračenje prostorov  | + |
| Mešanje skupin (šport, IP, učne skupine) | NI MEŠANJA |
| Urnik uporabe prostorov (časovni zamik: učilnice, uporaba jedilnice) | URNIK, dezinfekcija |
| Določene poti gibanja (koridor)  | Promet – desna stran |
| Sestanki na daljavo (roditeljski sestanki, govorilne ure, sestanki učiteljev)  | + |
| Odsvetovanje prireditev | e-prireditve |
| Ekskurzije, šole v naravi | SE NE IZVAJAJO |
| Poseben režim pri predmetu šport (garderobe) | dezinfekcija |
| Poseben režim pri igrah na zunanjem igrišču  | + |
| Spodbujanje pouka na prostem | + |
| Poseben režim v jedilnici  | dezinfekcija |
| Vodenje evidence prisotnosti, tudi za zunanje obiskovalce  | tajništvo |
| Določen prostor, kamor se lahko umakne obolelega | učilnica gospodinjstva |

## Sprejem, uporaba, veljavnost priloge hišnega reda/pravila

Pravila je sprejel ravnatelj OŠ FLV Slivnica. Pravila pričnejo veljati 22. 2. 2021. V času uporabe teh pravil se zaradi prilagoditev okoliščinam, nastalim zaradi višje sile. Lahko začasno smiselno spremenijo pravila Hišnega reda, katerih sprejem in sprememba je v pristojnosti ravnatelja šole.

Ravnatelj seznani zaposlene o ukrepih za preprečevanje okužb:

19. 2. 2021 – seznanitev za tehniško osebje in administracijo;

19. 2. 2021 – seznanitev za strokovne delavce.

Franc Gosak, ravnatelj